钦定古今图书集成/明伦汇编/宫闱典/第075卷 > 《侍皇太子九日宴元圃诗》齐·王俭
## 钦定古今图书集成/明伦汇编/宫闱典/第075卷 > 《侍皇太子九日宴元圃诗》齐·王俭

明明储后，冲默其量。徘徊礼乐，优游风尚。微言外融，
几神内王。就日齐晖，仪云等望。本茂条荣，源澄流洁。
汉称间平，周云鲁卫。咨我藩华，方秩前轨。秋日在房，
鸿雁来翔，寥寥清景，霭霭微霜。草木摇落，幽兰独芳。
眷言淄苑，尚想濠梁。既畅旨酒，亦饱徽猷。有来斯悦，
无远不柔。